આપણા શરીરમાં સ્કિન એક લાઇવ ઑર્ગન છે. જેમ આપણા મનને ગમા-અણગમાનો ખ્યાલ છે એમ આપણી સ્કિનને પણ ગણા-અણગમા હોય છે. જેમ વાતાવરણ બદલાય છે ત્યારે એ વાતાવરણની અસર સ્કિન પર પણ થાય છે. જેમ શિયાળામાં સૂકી ત્વચાની પરેશાની હોય છે એમ ઉનાળામાં ઑઇલી સ્કિનની પરેશાની હોય છે. એ સિવાય ઉનાળામાં સખત તાપમાં ફરતા લોકોની સ્કિન ટૅન થઈ જાય છે. સનબર્નની પરેશાની સતાવે છે. બહુ ગરમીને કારણે સ્કિન પર નાની ફોડલીઓ પણ થઈ જાય છે. તો આવો જાણીએ, ઉનાળામાં કઈ રીતે રાખશો તમારી સ્કિનની દેખભાળ.